Sog‘liqni saqlash vazirligi O‘zbekistonga «Sputnik V» vaksinasining 40 ming dozalik 1-komponenti olib kelingani haqida xabar berdi. «Bugun tunda yurtimizga Rossiyadan "Sputnik V" vaksinasining navbatdagi 40 ming dozalik 1-komponenti olib kelindi.    1 iyun kuni "Sputnik V" vaksinasining navbatdagi 70 ming dozalik 1-komponenti, 10 iyunda 70 ming dozalik 2-komponenti keltirilgan edi.    Aprel oyida ushbu vaksinaning 100 ming dozasi keltirilgan edi (uning 50 ming dozasi 1-komponent, 50 ming dozasi 2-komponent).    Shunday qilib, yurtimizdagi "Sputnik V" vaksinasi zaxirasi 280 ming dozaga yetdi. Yaqin kunlarda vaksinaning navbatdagi 40 ming dozalik 2-komponenti olib kelinishi kutilmoqda», deyiladi vazirlik xabarida.